CELEX: C2004/262/47
Language: el
Date: 2004-10-23 00:00:00
Title: Υπόθεση C-386/04: Αίτηση εκδόσεως προδικαστικής αποφάσεως, υποβληθείσα με διάταξη του Bundesfinanzhof της 14ης Ιουλίου 2004 επί της υποθέσεως Centro di Musicologia Walter Stauffer κατά Finanzamt München für Körperschaften

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/25
            
         Αίτηση εκδόσεως προδικαστικής αποφάσεως, υποβληθείσα με διάταξη του Bundesfinanzhof της 14ης Ιουλίου 2004 επί της υποθέσεως Centro di Musicologia Walter Stauffer κατά Finanzamt München für Körperschaften
   (Υπόθεση C-386/04)
   (2004/C 262/47)
   Με διάταξη της 14ης Ιουλίου 2004 επί της υποθέσεως Centro di Musicologia Walter Stauffer κατά Finanzamt München für Körperschaften, η οποία περιήλθε στη Γραμματεία του Δικαστηρίου στις 8 Σεπτεμβρίου 2004, το Bundesfinanzhof υποβάλλει στο Δικαστήριο των Ευρωπαϊκών Κοινοτήτων το ακόλουθο προδικαστικό ερώτημα:
   Αντιβαίνει προς το άρθρο 52 σε συνδυασμό με το άρθρο 58, προς το άρθρο 59 σε συνδυασμό με τα άρθρα 66 και 58 καθώς και προς το άρθρο 73 Β ΣΕΚ, το γεγονός ότι, αντιθέτως προς ό,τι συμβαίνει με κοινωφελές ίδρυμα υπέχον απεριόριστη φορολογική υποχρέωση στην ημεδαπή και ποριζόμενο αντίστοιχα εισοδήματα, δεν απαλλάσσεται του φόρου εισοδήματος νομικών προσώπων κοινωφελές ίδρυμα ιδιωτικού δικαίου άλλου κράτους μέλους, το οποίο υπέχει περιορισμένη φορολογική υποχρέωση στην ημεδαπή για έσοδα από μισθώματα;